MALIBU, CALIFORNIA
OLEVIK
Söör.
Mis on, Rolf?
Teie õepoeg tuli.
Palun pane see karpi.
Onu Máximo!
Hugo! Tere tulemast tagasi Malibusse.
Palju õnne sünnipäevaks!
Ma olen seda mitu nädalat oodanud.
Mis suur üllatus sul tänavu mu jaoks plaanis on?
Läheme eralennukiga lahedasse kohta? Shanghaisse botaseid ostma?
Noh, meid ootab ees omamoodi teekond.
Sa oled nüüd 14-aastane ja meheks sirgumas,
seega otsustasin sulle oma eluloo rääkida.
Sa oled väärt sadu miljoneid dollareid,
aga kingid mulle loo?
Usu mind, Hugo,
ma räägin sulle midagi, mis on mistahes rahasummast väärtuslikum.
Aga ma juba tean, kuidas sa vaesusest tippu tõusid.
Sa kasvasid üles Mehhiko agulis,
bla, bla, bla, ja nüüd on sul 50 firmat.
Jah, mul on mitu maja,
palju autosid, täiesti valge teener…
Lausa 100%. Ma lasin tal DNA-testi teha.
Aga tähtis on, et sa teaksid, kuidas ma siia jõudsin.
Sul pole sidet meie pere ajalooga.
Sa isegi räägid hispaania keeles nagu vaheajal tudeng Cancúnis.
Ma oskan hispaania keelt väga hästi.
Lõpeta.
See on kõigi jaoks piinlik.
See lugu räägib minust, aga ka…
See räägib ka kohast, mis muutis kõike.
Ja mil moel see Shanghaist parem on?
Vale suhtumine.
Äkki on sellest abi?
„Onu Máximo, kuidas see lugu algab?“
See on hea küsimus, Hugo.
Kõik algab… Acapulcos.
Minu lapsepõlves oli Acapulco ülirikaste ja ülikuulsate peamine sihtpunkt.
Elvis Presley, Liz Taylor, Cary Grant…
Ma pole neist kuulnudki.
Tasa, ma sain hoo sisse.
Ja kõige keskel oli Las Colinas.
Kõige glamuursem kuurort.
Turistidele olid Las Colinas ja Acapulco maagiline puhkus.
Kohalike jaoks oli aga teine lugu.
Kaheksa-aastasena tegin ma kõike, et oma peret aidata.
Aga ainus tõeline viis elu parandamiseks…
oli Las Colinases tööd saada.
Nagu don Pablo seda tegi.
Don Pablo Bonilla oli endine tänavalaps,
kes sai oma sarmi abil tööd Las Colinases.
Aga minu jaoks oli ta legend.
Mäletan siiani päeva, mil ta oma vana rajooni külastas.
Don Pablo, ma tahan suurena sinu moodi olla!
Ole soovidega ettevaatlik, poiss.
Võta. See on sulle.
Hoia temast eemale, poeg!
Ma juba ütlesin sulle, et ta on kõik kuradilt saanud!
Tol õhtul läksin ma meie maja katusele
ja ütlesin oma õele, et kunagi töötan ma Las Colinases,
mis muudab siis kõike.
Selles… olin ma kindel.
Noh, isa, aeg on käes. Mu esimene päev ehtsal töökohal.
Kas sul on mulle nõuandeid?
Olgu, järgmine kord ehk.
Igatahes hoia mul täna silma peal.
Ma ei taha seda kihva keerata. Nii enda kui meie pere pärast.
Su abuelita töötas kolmes kohas majapidajannana, et meid ülal pidada.
Aga tema silmanägemine oli halvenemas
ja me ei teadnud, kaua ta veel töötada saab.
Su isa pole küll siin, et seda öelda, aga oleme su üle nii uhked.
Küll sa meeldid kõigile oma kolleegidele bussidepoos.
Máximo.
Ma armastan sind, kulla vend! Teen su kojutuleku ajaks õhtusöögi valmis.
Oot. Pea hoogu. See on mu ema?
Ta ei saanud iial selline olla.
Olgu, sul on õigus.
See oli pigem nagu…
Máximo!
Edu tööl! Olgu sul tore järjekordse hammasrattana kapitalismi masinavärgis.
Máximo!
Tead mida? Käes on hetk, mida oleme kogu elu oodanud!
Sa kaotasid oma süütuse? Suur uudis! Kellega seda tegid? Kauge sugulasega?
Liiga lähedase sugulasega oleks veider.
Ei, ma ei kaotanud oma süütust. Mul on parem uudis!
No sama hea ehk. Mu naabril Titol on semu Jorge,
kelle vend Miguel ütles, et tema sõbra Francisco sõnul
teatas Las Colinase kuurort, et nad palkavad uusi töötajaid!
Ja ma sain meid täna hommikuks tööintervjuule!
See on vapustav!
Aga ma ei saa tulla.
Täna on mu esimene tööpäev bussidepoos.
See on ju alati meie suurim unistus olnud!
Kujuta ette oma ema,
tema silmad täielikult tervenenud.
Ja ta on suures ookeaniäärses häärberis,
mitte seetõttu, et koristab seda, vaid sest sa ostsid selle talle!
Hei!
Töötajate sissepääs on taga. Minge aga sinna!
Vihkan tööintervjuude päeva.
Ma ei tea, mida siia panna.
Mis mõttes sa olid
„hilisõhtuse meelelahutuse firma reklaamiosakonna juht“?
Muidugi olin!
Kuidas sina siis linna kõige popima stripiklubi flaierite jagamist nimetaksid?
Seda nimetaksin valetamiseks, Memo. - Ei, see on ilustamine.
Tuleb silma paista.
Máximo Gallardo?
Minge prl Garcia juurde. Viimane uks vasakul.
Teistest kandidaatidest möödudes
mõtlesin ma, kuidas silma paista.
Ja siis nägin ma uksel tema nime.
Ma mõistsin, et mul pole midagi kaotada.
Vabandust, don Pablo?
Siin inglise keeles.
Minu nimi on Máximo. Ma tulin tööintervjuule.
Tööintervjuud on seal.
Arusaadav. Lihtsalt, ma kasvasin üles Arenali tänaval nagu teiegi.
Elan seal siiani.
Aga tulin täna, sest… - Palun.
Pane lahkudes uks kinni.
Te andsite kord mulle selle
ja ma olen seda tollest ajast saati taskus kandnud,
lootes kunagi teiega taas kohtuda.
Ja nüüd tegingi seda, seega ma juhatan end välja.
Mis su nimi oligi?
Máximo Gallardo Ramos, söör.
Näita oma avaldust.
Meil on üle saja kandidaadi.
Igaüks neist oskab inglise keelt ja on sinust kogenum.
Miks ma nende asemel sinu palkaksin?
Sest need teised inimesed tulid töökoha pärast.
Mina tulin, sest armastan seda paika, nagu teiegi.
Olete töötanud Las Colinases
sellest saati, kui koht 1949. aasta 12. märtsil avati.
Olete elanud üle neli omanikku, kolm orkaani, kaks renoveerimist,
1972. aasta suure ubajuure tagasinõudmise
ja kohutava voodilutikate leviku.
Väidetavalt olete vaid ühe päeva töölt puudunud.
Kas olnuks nii raske vanaisa laupäeval matta?
Olen 8-aastasest saati Las Colinases töötamisest unistanud.
Siin ma nüüd olen.
Ja ainus asi, mida mul tõesti pole, on võimalus.
Kui annate mulle selle, siis luban teile,
et te ei kahetse seda iial.
Hei, koju jõudsin!
Tere, emake.
„Emake“?
Ja sa pesed nõusid?
Máximo Gallardo Ramos… mida sa tegid?
Jah, Máximo. Ütle emale, mida sa tegid.
Läksin tööle paremasse kohta…
Las Colinase kuurordisse.
Ma käskisin alati hoida eemale sellest iha ja patu urkast!
Mis kuritarvitab töötajaid ja lakeerib meie kultuuri.
Ning on ka täis iha ja pattu.
Mida su isa ütleks?
Võib-olla ta rõõmustaks?
Isa rügas bussijuhina tööd teha, aga milleks?
Et roolis uinuda ja surma saada!
Vähemalt selle tööga on mul võimalus meie elu parandada.
Saame viimaks sind silmaarsti juurde viia, ema.
Mu silmadel pole viga.
Eelmine nädal palvetasid sa ühe mu wrestling'u mehikese ees.
Tahtsin, et ta võidaks.
Ema…
sa kasvatasid minust hea inimese.
Ma luban, et seda ei ohusta iial miski.
Luba mulle, et sa ei lase sel paigal sind muuta.
Ja et sa kannad oma isa ripatsit, mis on tema kaitsega.
Kui igav! Ma arvasin, et see tuleb palju põnevam.
Uskumatu, et ma siin istun.
Uskumatu, et ma üldse istun.
Mu perel on vaid üks tool.
Tere, mu kaunid kullakesed.
Tere tulemast kuulsasse ja kurikuulsasse Las Colinase kuurorti.
See olen mina, Diane Davies. Võite mäletada mind tänu asjadele…
Ma armastan sind.
…nagu mu kuulsad rollid seebiooperites,
minu murrangulised treeningvideod…
Ja hõõruge ja hõõruge.
…mu toidukorda asendavad kokteilid…
Juba tunnen end kõhnemana.
FITNESSIST HOTELLIKUNINGRIIKI
…ja mu menukist autobiograafia.
Ma ostsin selle killukese paradiisi,
mõeldes kahele sõnale: „täielik oivalisus“.
Kui jõudsite nii kaugele,
nägid mu personali palkajad teis potentsiaali. Hurraa!
Võite nüüd plaksutada.
Kõige jõukamad ja huvitavamad
rahvusvahelised maailmarändurid käivad siin mängimas.
Lollakas laserplaat.
Tere, rahvas. Minu nimi on Chad.
Peadirektorina on minu töö Las Colinase tootemarki kaitsta.
Võite küsida, mis see tootemark on.
Noh, ma näitan teile.
Vámonos! Tulge!
Me oleme siin kõige uhkemad oma diskreetsuse üle.
Siin käiakse oma elust puhkamas, mitte seda kõmulehtedele näitamas.
Saaksin rääkida, miks oli seal vereplekk, tänu millele oleks oodanud mitut osalist
la prisión, aga ma vaikin. Teate miks? Diskreetsuse tõttu.
Väga hea, lähme edasi.
See on siis vestibüül.
Üsna mehka, eks? Kas teate sõna „mehka“?
Tema on meie peabaarmen Beto.
Tal on tuhandeid lugusid kuulsuste kohta ja mõned neist on isegi tõsi.
Mu sõber Marlon Brando teeb mu kohta sama nalja.
Kas see on üldse päriselt?
Kui see on unenägu, ei taha ma iial ärgata.
Hei! Hombre, läki!
See on kogu kuurorti epitsenter.
Siin leiab aset kogu mürgel.
Máximo Gallardo, sina töötad siin.
Memo Reyes?
Mina! Kas ma olen ka basseini ääres? - Tegelikult, sina olid oma avalduse järgi
„rahvusvahelise rõivafirma tootmisdirektor“.
Täpselt nii, söör.
Mis on? Ema sunnil voltisin guatemalalasest naabri pesu.
Ei mingit hispaania keelt külaliste kuuldes, hermano, eales.
Mulle näis, et vaid sinu kogemustega isik tuleb toime selle ihaldusväärse tööga.
Näed, mida tänu ilustamisele sain.
Kõigepealt linad, siis rätikud.
Hakka pihta!
Héctor vastab kõigile su küsimustele.
Ta on aegade parim Argentinia eksport.
Tegele uue kutiga. - Pole probleemi, boss.
Mina olen Héctor, aga mind kutsutakse Héctor-protektoriks.
Ja ma olen tegelikult Hispaaniast, aga gringode jaoks vahet pole.
Meie hoolitseme siin kõige ja kõigi eest.
Nüüd saate rahu.
Mu kangelane.
Asja võtmeks on kõigi vajaduste ette nägemine.
Seda tehes oled mäel.
Mitte minu valve all.
Mina ja taevane isa oleme kui üks.
Õpeta mulle kõike, meister. - Usu mind, amigo, minu suurim rõõm
oleks õpetada sulle kõike, mida tean, aga… ma ei taha seda teha.
Héctor, palun aita selle madratsiga.
Mõistagi pakun abi.
Edu sulle, papi.
Tere, Amy. - Héctor, aita.
Lapsed piinavad mind. - Jah? Kohe, söör.
Ringi vaadates tundus mu ema jutt patust ja priiskamisest täiesti naeruväärsena.
Minu jaoks olid nad tavalised, oma puhkust nautivad turistid.
NAISED
Olgu, nad polnud ehk nii tavalised, kui ma arvasin.
Vau.
Ja siis ma nägin taas teda.
Ning sel korral nägi ka tema mind, Hugo.
Ja tead, mida see tähendab?
Seda, et nägime teineteist.
Ma pidin temaga rääkima.
Tere. Mina olen Máximo. Ma alles alustasin täna.
Meeldiv tutvuda. Mina olen Julia.
Ma serveerisin just sisefileed koerale.
On see siin tavaline?
Tavalisem, kui arvata võid. Kus sa töötad?
Praegu olen basseinipoiss, aga küll minust saab peagi juhataja.
Ja kunagi olen ma selle paiga omanik.
Mulle meeldib su enesekindlus.
Ja sa oskad inglise keelt… üsna hästi.
Aitäh! Mul olid parimad õpetajad.
Luke Skywalker, Indiana Jones, Danny Zuko…
Ka mul olid üsna head inglise keele õpetajad.
Jane Austen, Emily Brontë, Virginia Woolf…
Ära solvu, aga nad kõlavad väga igavate filmitegelaste moodi.
Nad on hoopis kirjanikud.
Ühed parimatest lausa.
Aga ma olen ka lootusetult „Grease'ile“ pühendunud.
Tol hetkel oli selge, et Julia on see õige.
Seda oli tema pilgust näha.
Sa tahad mind suudelda, eks? - Jah.
Oot, stopp!
Sa suudlesid teda? Lihtsalt niisama?
Olgu, ei. Ma lihtsalt üritan loole vürtsi lisada.
Teil lastel on vaja, et aina midagi juhtuks,
muidu hakkate virsiku ja baklažaani emoji'sid messima.
Kuid ma tõesti tundsin sidet.
Kuni sa veel omanik pole ega teisiti käsi, pean ma tööd edasi tegema.
Veidi tasuta nõu, poja? - Jah, teie nõu võtan meeleldi kuulda.
Kui sa tahad seda töökohta alles hoida, siis ära bossi pruudile külge löö.
Mis mõttes? Kes on Julia peika?
Võin lohutuseks öelda, et sul nagunii lootust polnud.
Lõpeta.
Ei tea, Memo. See paik pole vist selline, nagu arvasin.
Tõsiselt räägid?
Mis saaks sellest parem olla?
Olgu, võib-olla mitte sellest siin.
Aga sul on elus ainukordne võimalus.
Võta sellest viimast!
Näiteks, näed seda ägedat kõrvarõngast?
Lupe lasi mul leitud asjade seast ühe valida,
sest ma andsin talle ühe oma ema kuulsa torta.
Sa ei usuks elu sees, mis seal veel olid.
Teemandid, Kuuba sigarid, sõrmused, iguaan…
Ja sa valisid selle kõrvarõnga? - Täpselt nii!
Võtsin selle kohe, kui seda nägin.
Unistused täituvad siin.
Kui miski tundub haardekaugusest väljas olevat,
siruta käsi veidi kaugemale.
Väga hea nõuanne.
Kohutav kõrvarõngas, aga väga hea nõuanne.
Elus ei tohiks miski nii raske olla. - Palun tõesti vabandust.
Tavaliselt serveeritakse neid avatult. - Ole ettevaatlik, et viga ei saaks.
Sigar käib kah. - Aitan, prl Davies?
Ma ei tea. Kas sa kannad pudeliavajat kaasas?
Ämber toodi, aga me ei leia pudeliavajat.
Kas ta teeb mustkunsti?
Äkki muudab selle Margaritaks?
Braavo!
See on vana nipp, aga toimib vaid Mehhikos.
Dollar on siin tugevam.
See on vaimukas!
Ta on vaimukas. - On jah.
Kas sa oled siin uus? - Täna on lausa mu esimene päev.
See on väga hea algus.
Kuulge, tema on meie uus Héctor-protektor.
Lubage esitleda…
Vabandust, su nimi?
Mina olen Máximo… Lihtsalt Máximo.
Máximo, Lihtsalt Máximo.
See on kohutav, pead parema leidma.
Nemad on mu sõbrad Bennettid.
Nad saabusid just kaugelt Schenectadyst.
Palun juhata nad nende rannapaviljoni
ja hoolitse nende eest hästi. - Aitäh, Diane.
Võtke aga heaks. - Mida iganes vajate, prl Davies!
Sa kõrbed. Näha on. - Nagu alati.
Siin see ongi!
See on täiuslik.
Ma jumaldan seda.
Tule istu.
Kas saan veel aidata? - Jah. Sooviksime veidi rohtu.
Pole probleemi.
Kas peate silmas, et golfiväljakult või murult või…
Vaimukas. - Ei… Ta peab silmas manti. Õit.
Acapulco kulda. Comprende?
Selge. Te siis palute mul teile uimasteid tuua?
Jah.
Me oleme viis päeva lasteta
ja tahame end pilve tõmmata.
Kas sa siis aitad meid, Máximo,
või peaksime Héctorit paluma?
Vajate mind, hr Bennett? - Kas vajame, Máximo?
Ei.
Millal te neid ravivahendeid vajate?
Acapulco päikeseloojang on vapustav elamus.
Ja me tahame seda täitsa segi peaga näha.
Parem kiirusta, sest päikeseloojangu maha magamine oleks no bueno, amigo.
Tulen kohe tagasi.
Leidsin end äkitselt kohutavast olukorrast, Hugo.
Kui ma omaniku sõpru ei aita, võidakse mind vallandada.
Kui ma uimastitega vahele jään, võidakse mind samuti vallandada.
Pidin väga ettevaatlikult tegutsema.
Tere, Beto. Mina olen Máximo, uus töötaja.
Paar külalist palusid mul neile midagi viia.
Sa tahad menüüd. - Ei, vaevalt seda menüüs on.
See on taim, aga ma ei saa nime öelda.
Selge.
Javier, tule siia! - Mis on, Beto?
Kuule, Máximo siin vajab taime, aga ta ei tea selle nime.
Kas see kasvab toas või õues?
Ma ei…
See on pigem maitsetaimede killas. Aitab lõõgastuda…
Selge.
Juanita, tule siia!
Juanitale meeldib eri jääteesid teha.
Millise maitsega taim on? - Ei, see pole päris tee.
Tavaliselt. Ja see ei pruugi olla just…
heaks kiidetud. - See on paras pähkel!
Paneb pead kratsima. - Kordame üle, et kõigile oleks selge.
See on taim, aga me ei tea sorti.
Ja see on maitsetaim, aga mitte tee.
Basiilik. - Estragon.
Koriander! - Basiilik.
Vabandust, konksuga küsimus. Teil kõigil on õigus!
Nii tore on rebaseid ristida.
Hei.
Memo! Mul on mure.
Ma pean Diane'i sõpradele kanepit hankima, muidu ta vallandab mu.
Aga mul pole aimugi, kust seda saada. Mida teha?
Noh, Lupel võib midagi leitud asjade seas olla.
Ma ootan siin.
Tere, Lupe.
Mina olen Memo parim sõber Máximo.
Ega sul juhuslikult leitud asjade seas marihuaanat ole?
Jah, mul on küll.
Mida sa mulle vastu pakud?
Hommikul andis raamatupidamise Jorge
mulle ühe oma hamba Rolexi eest.
Milleks sulle tema hammas?
Mul on tema hambast kama kaks.
Mind lihtsalt huvitas, kui väga ta tahab seda, mis mul on.
Noh, mul pole sulle midagi väärtuslikku pakkuda.
Mul on vaid paar münti, mõned toidutalongid,
mu isa ripatsiga kaelakee…
Näita seda.
Ja kui tähtis see kaelakee sulle on, poiss?
Väga tähtis. Tähtsam, kui ette kujutad.
Anna siia.
Ei. See?
Jah.
Sa ei taha seda. Kuidas oleks hambaga? Ma ei kasutagi seda.
Mu pakkumine on aegumas. Kolm…
Palun, ükskõik mida peale selle.
Kaks…
Anun sind. Ära tee nii.
Üks…
Palun. Alguseni on veel mitu minutit.
Tubli, Máximo! Hea töö, poiss.
Loodetavasti meeldib.
Ma ei suutnud uskuda, mida tegin.
Kõik mu ema hirmud täitusid mu esimesel tööpäeval.
Ma tundsin end selle pärast kohutavalt.
Máximo.
Máximo!
Noh?
Kuidas su esimene päev oli?
Mitte tore.
Ma pidin tegema…
halbu asju.
Sina? Jajah, kindlasti.
Mis „halbu asju“ sa tegema pidid?
Ma vahetasin isa ripatsi uimastite vastu, mille viisin külalistele.
Ei ole nii!
Ja ema sõnul olen mina probleemne laps?
Ma tunnen end kohutavalt, aga valikut polnud.
Nojah, valik oli, aga ma ei tahtnud kinga saada.
Sara, kas ma olen sinu arust halb inimene?
Ei.
Tüütu küll. Aga halb? Raasugi mitte.
Ma tean, et mis seal ka ei juhtuks,
sa teed seda, sest tahad meile paremat elu.
Ja võib-olla ka kabrioletti.
Jah, seda ka.
Aitäh sulle.
Mis uimastid need olid? - Ja aitab.
Máximo.
Kas kõik on korras?
Jah. Ma lihtsalt…
Ma vist ei tunne end siin mugavalt.
Mul oli vist ettekujutus sellest, kuidas oleks säärases kohas töötada.
Aga tegelikkus…
ei vasta sellele.
Või nii.
Kuidas seda tegite?
Tähendab, mida kõike olete aastate jooksul siin näinud ja kogenud…
Siin kuurordis töötamine on mu jaoks suurim au olnud.
Selle abil olen saanud uhkuse ja eesmärgi omamise tunde.
Ning piisavalt raha, et naisele ja pojale paremat elu pakkuda.
Aga sellele paigale pühendudes…
olen ohverdanud ka rohkem, kui eales ette kujutada oskasin.
Ent millegipärast tunnen end siiski iga päev siin õnnelikuna.
Tundub, et olete loovutanud palju Las Colinases töötamiseks.
Igal unistusel on oma hind.
Mina olin nõus riskima.
Kas sina oled?
Suur tänu selle vapustava võimaluse eest, prl Davies.
Siin töötamine oli unistuse täitumine.
Ma lihtsalt ei… - Seal ta ongi!
Máximo, Lihtsalt Máximo.
Mulle vist hakkab see nimi meeldima.
Tere hommikust, hr ja pr Bennett.
Kui te pahaks ei pane, tahaksin prl Daviesega rääkida.
Diane, ta on vapustav kutt!
Tõeline leid.
Ta on nii töökas, pühendunud…
Väike asi meilt tänutäheks. - Aitäh.
200 dollarit? - Sa teenisid selle ära.
Tõepoolest.
Máximo.
Kas sa tahtsid mulle midagi öelda?
See oli mu elu otsustav hetk, Hugo.
Kas valin raha või oma põhimõtted?
Kas naasen bussidepoosse või sukeldun suurde tundmatusse?
Kas valin oma ema heakskiidu
või kogu oma pere rahalise tuleviku?
Üllatus!
Mis teoksil? - Mis see on?
Ma ei vaja neid.
Vähemalt proovi korra. Minu jaoks.
Kuidas tundub?
Tundub… et ma näen taas.
Máximo, sa oled nii nägus!
Sara!
Miks nii veidrad riided?
Lahe, Máximo. Ema näeb taas.
Máximo, need prillid on vist kallid. Kuidas sa need said?
Ma ütlesin, et saan selle tööga hästi teenida.
Aga prillid on vaid ajutine lahendus.
Peame su ikka päris silmaarsti juurde viima.
Máximo, ma saan nüüd sulle otse silma vaadata,
seega ütle ausalt.
Kas sa said selle raha…
tehes midagi, mille üle ma uhke poleks?
Ema, sa ju tead, et ma ei saa sulle valetada.
Ma ei teinud midagi säärast.
Ja nii kogu mu teekond algaski.
Oot… Aga see ei saa ju kogu lugu olla.
Ma tahan rohkem kuulda. Näiteks sellest, mis Juliaga juhtus.
Ja abuelita silmahädast. Ja su tööst nüüd, mil Diane sinuga ilmselgelt rahul on.
Mu sünnipäevakink siis ikkagi meeldib sulle.
Tule minuga.
Mis need kõik on?
NEW YORGI ÜLIKOOL
Vastused sinu küsimustele.
Võta.
On alles paks raamat.
Ma ütlesin talle sama.
Hugo, mu pojake.
Elus on tihti ootamatuid pöördeid.
Máximo.
Mis see on? - Seda nimetatakse raamatuks.
Jah, nii palju ma tean. Miks sa selle mulle annad?
Ehk tahad ühte klassikat lugeda.
Kui see sulle meeldib, võime raamatuklubi teha või midagi.
Kas need on alati nii paksud?
Sinu õnneks ei anna ma sulle „Sõda ja rahu“. Aga vaata sisse.
MÁXIMO - TERE TULEMAST LAS COLINASESSE! JULIA
Aitäh.
See on väga kena.
Loe 1. peatükk enne nädala lõppu läbi, sest tuleb kontrolltöö.
Memo, siin töötamine tuleb meile kasuks, eks?
Kindla peale!
Lupe ütles, et oma sünnipäeval tohin enda riideid siin pesta!
Ma ütlen sulle, et kunagi ostan ma ühe nendest häärberitest mägedes
ja sina teise selle kõrval.
Ning mina, sina, mu ema, Sara, su pere, sinu väljavalitust sugulane
ja Julia elame kõik õnnelikult elu lõpuni.
Võimalik. Julia osa ehk mitte,
aga muu on küll. - Miks sa nii ütled?
Chadi tõttu? Kes see Chad üldse on?
Ema! Auto saabus!
Aitäh, Chad. Palun ära kutsu mind külaliste ees emaks.
Kas ta kutsus just Diane'i emaks?
See tähendaks, et mulle meeldiva tüdruku peika
on lisaks ka kuurorti omaniku poeg.
Ja see on no bueno, amigo.
Me ei tohi ju kuurordis hispaania keeles rääkida.
Tõlkinud Silver Pärnpuu